
แบบสำรวจกระบวนงานในการปฏิบัติราชการเพื่อบริการประชาชนขององค์กรปกครองส่วนท้องถิ่น เป็นแบบรายงานสำหรับให้ อปท. บันทึกข้อมูลกระบวนงานบริการประชาชนของ อปท. โดยมีรายละเอียด ดังนี้
(1) ชื่องานบริการ : ให้กรอกชื่อกระบวนงานบริการประชาชนของ อปท.
(2) กฎหมายที่เป็นฐานอำนาจในการบริการ (ถ้ามี) : ให้กรอกชื่อกฎหมายที่มีบทบัญญัติกำหนดให้มีการดำเนินงานตามกระบวนงานนั้น

(3) ประเภทของงานบริการ : ให้กรอกเครื่องหมาย ( ในประเภทของงานบริการของกระบวนงานบริการประชาชนนั้น

3.1 อนุญาตฯ หมายถึง ในกระบวนงานบริการประชาชนดังกล่าวมีบทบัญญัติของกฎหมายที่กำหนดให้การดำเนินการใดหรือการประกอบกิจการใดจะต้องได้รับอนุญาตก่อนจึงดำเนินการได้ โดยการที่เจ้าหน้าที่ยินยอมให้บุคคลใดกระทำการใดที่มีกฎหมายกำหนดให้ต้องได้รับความยินยอมก่อนการกระทำนั้น และให้หมายรวมถึง การออกใบอนุญาต การอนุมัติ การจดทะเบียน การขึ้นทะเบียน การรับแจ้ง การให้ประทานบัตรและการให้อาชญาบัตร

3.2 พ.ร.บ. รักษาความสะอาดฯ หมายถึง ในกระบวนงานบริการประชาชนดังกล่าว เป็นการดำเนินงานตาม พ.ร.บ. รักษาความสะอาดและความเป็นระเบียบเรียบร้อยของบ้านเมือง พ.ศ. 2535

3.3 ภารกิจการถ่ายโอน หมายถึง ในกระบวนงานบริการประชาชนดังกล่าว เป็นกระบวนงานบริการที่เกิดขึ้นตามภารกิจการถ่ายโอน

3.4 อื่นๆ หมายถึง ในกระบวนงานบริการประชาชนดังกล่าว เป็นกระบวนงานบริการที่ อปท. กำหนดให้มีขึ้น ซึ่งนอกเหนือจาก ข้อ 3.1 - ข้อ 3.3
(4) ส่วนงานที่รับผิดชอบในการให้บริการ : ให้กรอกชื่อส่วนงานที่รับผิดชอบการให้บริการในกระบวนงานนั้น
(5) ระยะเวลาการให้บริการประชาชน : ให้กรอกระยะเวลาในการให้บริการประชาชนในกระบวนงานนั้น โดยระบุหน่วยวัดเวลาและอัตราต่อหน่วยไว้ด้วยตามที่ อปท. กำหนด เช่น นาที, ชั่วโมง, วัน, เดือน, ต่อราย, ต่อครั้ง, ต่อเรื่อง ฯลฯ

5.1 ตามกฎหมายฯ (ถ้ามี) : ให้กรอกระยะเวลาในการพิจารณาตามที่กฎหมายกำหนด ทั้งนี้ หากกฎหมายไม่ได้กำหนดระยะเวลาในการพิจารณาไว้ ให้ระบุระยะเวลามาตรฐานที่ได้ประกาศไว้ให้ผู้รับบริการทราบ

5.2 ปรับลดตามประกาศฯ (ถ้ามี) : ให้กรอกระยะเวลาที่ อปท. ได้ดำเนินการลดขั้นตอนและระยะเวลาการปฏิบัติราชการเพื่อประชาชนลงจากที่กำหนดไว้ และได้มีการประกาศให้ประชาชนทราบ


5.3 ปฏิบัติจริง : ให้กรอกระยะเวลาปัจจุบันในการปฏิบัติราชการเพื่อประชาชนสำหรับกระบวนงานนั้น
(6) การประกาศให้ประชาชนทราบ : ให้กรอกเครื่องหมาย ( ในการดำเนินงานการประกาศกระบวนงานบริการดังกล่าวให้ประชาชนทราบ สำหรับการประชาสัมพันธ์ผ่านช่องทางอื่น ให้ระบุช่องทางดังกล่าวให้ครบด้วย

6.1 จัดทำประกาศฯ ณ จุดบริการ : ให้กรอกเครื่องหมาย ( ในกรณีที่กระบวนงานบริการดังกล่าว มีการจัดทำประกาศฯ ไว้ ณ จุดบริการของ อปท.

6.2 จัดทำแผนภูมิขั้นตอนและระยะเวลา : ให้กรอกเครื่องหมาย ( ในกรณีที่กระบวนงานบริการดังกล่าว มีการจัดทำแผนภูมิขั้นตอนและระยะเวลาการให้บริการ พร้อมข้อควรปฏิบัติที่จำเป็นสำหรับประชาชนประชาสัมพันธ์ไว้ ณ ที่ทำการ อปท.

6.3 จัดทำคู่มือการบริการประชาชน : ให้กรอกเครื่องหมาย ( ในกรณีที่กระบวนงานบริการดังกล่าว มีการจัดทำคู่มือการบริการประชาชน ซึ่งอย่างน้อยต้องประกอบด้วย หลักเกณฑ์ วิธีการ และเงื่อนไข (ถ้ามี) ขั้นตอนและระยะเวลา รายการเอกสารหรือหลักฐานที่กำหนด

6.4 มีการประชาสัมพันธ์ผ่านช่องทางอื่น (โปรดระบุ) : ให้ระบุช่องทางอื่นๆ ที่ อปท. จัดให้มีในการประชาสัมพันธ์กระบวนงานบริการดังกล่าว ที่นอกเหนือจากการจัดทำแผนภูมิ และคู่มือฯ เช่น เว็บไซต์ แผ่นพับ แผ่นปลิว วารสาร/จุลสาร สื่อสิ่งพิมพ์ โปสเตอร์ ปฏิทิน ที่คั่นหนังสือ บอร์ดประชาสัมพันธ์ ฯลฯ
(7) สรุป : ให้กรอกสรุปจำนวนข้อมูลรวมทั้งหมดของจำนวนกระบวนงาน, จำนวนกระบวนงานที่จัดทำคู่มือแล้ว และจำนวนกระบวนงานที่ยังไม่ได้จัดทำคู่มือ
(8) ผู้รายงานข้อมูล : ให้ระบุชื่อ-นามสกุล ตำแหน่ง ของผู้รายงาน และใส่วันที่รายงานข้อมูล
